ddrg/super_eurlex huggingface dataset:
RÅDETS AFGØRELSE af 20. juli 1998 om indgåelse af aftalen om gensidig anerkendelse mellem Det Europæiske Fællesskab og Canada (98/566/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum, og stk. 3, første afsnit, og artikel 228, stk. 4,

under henvisning til forslag fra Kommissionen, og

ud fra følgende betragtninger:

der er ført forhandlinger om en aftale mellem Det Europæiske Fællesskab og Canada, der undertegnedes den 14. maj 1998 i London, og aftalen bør godkendes;

visse gennemførelsesopgaver er blevet tillagt det blandede udvalg, der er nedsat ved aftalen, særlig beføjelsen til at ændre visse aspekter i sektorbilagene til aftalen;

der bør fastlægges passende interne procedurer til at sikre, at aftalen fungerer korrekt, og det er nødvendigt at give Kommissionen beføjelser til at foretage visse tekniske ændringer af aftalen og træffe visse beslutninger vedrørende dens gennemførelse -

TRUFFET FØLGENDE AFGØRELSE:

Artikel 1

Aftalen om gensidig anerkendelse mellem Det Europæiske Fællesskab og Canada og bilagene hertil godkendes herved på Fællesskabets vegne.

Teksten til aftalen og bilagene hertil er knyttet til denne afgørelse.

Artikel 2

Formanden for Rådet fremsender på Fællesskabets vegne den note, der er omhandlet i artikel XIX i aftalen.

Artikel 3

1. Kommissionen repræsenterer Fællesskabet i det blandede udvalg og i de blandede sektorudvalg, der nedsættes ved sektorbilagene, der er omhandlet i aftalens artikel XI og XII, og bistås af det særlige udvalg, der er udpeget af Rådet. Kommissionen foretager efter konsultation af dette særlige udvalg de udpegelser og informationsudvekslinger samt fremsætter de anmodninger om kontrol, der er omhandlet i aftalens artikel IX og X, artikel XI, stk. 3, litra c) og e), artikel XII, litra b), og artikel XIII i aftalen samt i de tilsvarende bestemmelser i sektorbilagene.

2. Fællesskabets holdning med hensyn til afgørelser, der skal træffes i det blandede udvalg eller, efter omstændighederne, i de blandede sektorgrupper, fastlægges for så vidt angår ændringer af sektorbilagene (artikel XI, stk. 3, litra a), og stk. 4, i aftalen) og kontrol med overholdelsen af krav i overensstemmelse med artikel VIII og artikel XI, stk. 4, litra c), i aftalen af Kommissionen efter høring af det særlige udvalg, der er nævnt i stk. 1 i nærværende artikel.

3. I alle andre tilfælde fastlægges Fællesskabets holdning i det blandede udvalg eller de blandede sektorgrupper af Rådet, der træffer afgørelse med kvalificeret flertal på forslag af Kommissionen. Samme procedure finder anvendelse på afgørelser, der træffes af Fællesskabet inden for rammerne af artikel XV, stk. 3, og artikel IX, stk. 4.

Udfærdiget i Bruxelles, den 20. juli 1998.

På Rådets vegne

W. MOLTERER

Formand
RÅDETS AFGØRELSE af 9. november 1998 om udnævnelse af et medlem af Det Rådgivende Udvalg for Farmaceutuddannelsen (98/C 346/03)

RÅDET FOR DEN EUROPÆISKE UNION HAR -

under henvisning til Rådets afgørelse 85/434/EØF af 16. september 1985 om oprettelse af et rådgivende udvalg for farmaceutuddannelsen (1), særlig artikel 3 og 4, og

ud fra følgende betragtninger:

Ved afgørelse af 23. juli 1996 (2) udnævnte Rådet K.-W. GLOMBITZA til medlem af udvalget for perioden indtil den 22. juli 1999;

den tyske regering har udpeget Wolfgang WIEGREBE til efterfølger for K.-W. GLOMBITZA -

TRUFFET FØLGENDE AFGØRELSE:

Eneste artikel

Wolfgang WIEGREBE udnævnes til medlem af Det Rådgivende Udvalg for Farmaceutuddannelsen som efterfølger for K.-W. GLOMBITZA for den resterende del af dennes mandatperiode, dvs. indtil den 22. juli 1999.

Udfærdiget i Bruxelles, den 9. november 1998.

På Rådets vegne

J. FARNLEITNER

Formand

(1) EFT L 253 af 24.9.1985, s. 43.

(2) EFT C 239 af 17.8.1996, s. 5.
KOMMISSIONENS BESLUTNING af 4. november 1998 om ændring af beslutning 93/452/EØF om bemyndigelse af medlemsstaterne til at undtage planter af henholdsvis Chamaecyparis Spach, Juniperus L. og Pinus L. med oprindelse i Japan fra visse bestemmelser i Rådets direktiv 77/93/EØF (meddelt under nummer K(1998) 3333) (98/641/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 77/93/EØF af 21. december 1976 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), senest ændret ved Kommissionens direktiv 98/2/EF (2), særlig artikel 14, stk. 1,

under henvisning til anmodning fra medlemsstaterne, og

ud fra følgende betragtninger:

I henhold til direktiv 77/93/EØF må planter af Chamaecyparis Spach, Juniperus L. og Pinus L., dog ikke frugter og frø, med oprindelse i ikke-europæiske lande principielt ikke føres ind i Fællesskabet:

ved Kommissionens beslutning 93/452/EØF (3), senest ændret ved beslutning 96/711/EF (4), er der givet bemyndigelse til at indrømme undtagelser for planter af henholdsvis Chamaecyparis Spach, Juniperus L. og Pinus L. med oprindelse i Japan i en bestemt periode under forudsætning af, at visse forbedrede tekniske betingelser er opfyldt;

i beslutning 93/452/EØF som ændret er det fastsat, at bemyndigelsen gælder indtil den 31. december 1998 for planter af Pinus og Chamaecyparis, og indtil den 31. marts 1998 for Juniperus-planter;

på grundlag af oplysninger fra de japanske myndigheder er nogle af de tekniske betingelser blevet ændret, så der for sådanne planter skabes mulighed for visse alternative produktionsbetingelser, som giver tilsvarende garantier for planternes sundhed;

de forhold, der gør bemyndigelsen berettiget, har ikke ændret sig;

bemyndigelsen bør derfor forlænges i endnu en begrænset periode;

de i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -

VEDTAGET FØLGENDE BESLUTNING:

Artikel 1

I beslutning 93/452/EØF foretages følgende ændringer:

1) Artikel 1, stk. 2, litra f), tredje led, affattes således:

»- de skal pottes inden for samme periode og anbringes på hylder mindst 20 cm over jorden eller på et betongulv, som er godt vedligeholdt og fri for affald.«

2) I artikel 1, stk. 2, litra h), fjerde led, ændres »96/711/EF« til »98/641/EF«.

3) I artikel 3 ændres »31. december 1998« til »31. december 2001«.

4) I artikel 3 ændres »fra den 1. november 1996 indtil den 31. marts 1997 og den 1. november 1997 indtil den 31. marts 1998« til »fra den 1. november 1998 indtil den 31. marts 1999, den 1. november 1999 indtil den 31. marts 2000 og den 1. november 2000 indtil den 31. marts 2001«.

Artikel 2

Denne beslutning er rettet til medlemsstaterne.

Udfærdiget i Bruxelles, den 4. november 1998.

På Kommissionens vegne

Franz FISCHLER

Medlem af Kommissionen

(1) EFT L 26 af 31. 1. 1977, s. 20.

(2) EFT L 15 af 21. 1. 1998, s. 34.

(3) EFT L 210 af 21. 8. 1993, s. 29.

(4) EFT L 326 af 17. 12. 1996, s. 66.
RÅDETS AFGØRELSE af 9. november 1998 om udnævnelse af et medlem af Det Rådgivende Udvalg for Uddannelse inden for Arkitekturområdet (98/C 346/01)

RÅDET FOR DEN EUROPÆISKE UNION HAR -

under henvisning til Rådets afgørelse 85/385/EØF af 10. juni 1985 om nedsættelse af et rådgivende udvalg for uddannelse inden for arkitekturområdet (1), særlig artikel 3 og 4, og

ud fra følgende betragtninger:

Rådet udnævnte ved afgørelse af 26. februar 1996 (2) Béatrice BELLYNCK-DOISY til medlem for perioden indtil den 25. februar 1999;

den franske regering har indstillet Raphaël HACQUIN til efterfølger for Béatrice BELLYNCK-DOISY -

TRUFFET FØLGENDE AFGØRELSE:

Eneste artikel

Raphaël HACQUIN udnævnes til medlem af Det Rådgivende Udvalg for Uddannelse inden for Arkitekturområdet som efterfølger for Béatrice BELLYNCK-DOISY for den resterende del af dennes mandatperiode, dvs. indtil den 25. februar 1999.

Udfærdiget i Bruxelles, den 9. november 1998.

På Rådets vegne

J. FARNLEITNER

Formand

(1) EFT L 223 af 21.8.1985, s. 26.

(2) EFT C 74 af 14.3.1996, s. 1.
RÅDETS AFGØRELSE af 19. oktober 1998 om udnævnelse af medlemmer af og suppleanter til bestyrelsen for Det Europæiske Institut til Forbedring af Leve- og Arbejdsvilkårene (98/C 336/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 235,

under henvisning til Rådets forordning (EØF) nr. 1365/75 af 26. maj 1975 om oprettelse af et europæisk institut til forbedring af leve- og arbejdsvilkårene (1), senest ændret ved forordning (EØF) nr. 1947/93 (2), særlig artikel 6,

under henvisning til den kandidatliste, som hver af medlemsstaternes regeringer (for så vidt angår regeringsrepræsentanterne) og Kommissionen (for så vidt angår repræsentanterne for arbejdstagernes og arbejdsgivernes faglige organisationer) har fremlagt, og

ud fra følgende betragtninger:

Rådet har ved afgørelse af 7. november 1994 (3) udnævnt medlemmerne af og suppleanterne til bestyrelsen for Det Europæiske Institut til Forbedring af Leve- og Arbejdsvilkårene for perioden fra den 7. november 1994 til den 6. november 1997;

der bør for en treårig periode udnævnes de medlemmer og suppleanter, der skal repræsentere medlemsstaternes regeringer samt arbejdstagernes og arbejdsgivernes faglige organisationer;

det tilkommer Kommissionen at udnævne sine egne repræsentanter til bestyrelsen -

TRUFFET FØLGENDE AFGØRELSE:

Artikel 1

Til medlemmer af og suppleanter til bestyrelsen for Det Europæiske Institut til Forbedring af Leve- og Arbejdsvilkårene udnævnes for perioden fra den 19. oktober 1998 til den 18. oktober 2001:

I. >TABELPOSITION>

II. >TABELPOSITION>

III. >TABELPOSITION>

Artikel 2

Denne afgørelse offentliggøres til orientering i De Europæiske Fællesskabers Tidende.

Udfærdiget i Luxembourg, den 19. oktober 1998.

På Rådets vegne

W. MOLTERER

Formand

(1) EFT L 139 af 30.5.1975, s. 1.

(2) EFT L 181 af 23.7.1993, s. 13.

(3) EFT C 318 af 15.11.1994, s. 1.
RÅDETS AFGØRELSE af 22. oktober 1998 om udnævnelse af den danske repræsentant for forbrugere og forhandlere i Det Rådgivende Udvalg for Det Europæiske Kul- og Stålfællesskab (98/C 337/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 18, og

ud fra følgende betragtninger:

Ved afgørelse af 12. oktober 1998 (1) udnævnte Rådet for perioden fra den 12. oktober 1998 til den 11. oktober 2000 medlemmerne af Det Rådgivende Udvalg for Det Europæiske Kul- og Stålfællesskab, bortset fra den danske repræsentant for forbrugere og forhandlere og en britisk repræsentant for arbejdstagere;

den danske regering har forelagt sin indstilling;

den danske repræsentant for forbrugere og forhandlere i Det Rådgivende Udvalg for Det Europæiske Kul- og Stålfællesskab skal udnævnes

TRUFFET FØLGENDE AFGØRELSE:

Artikel 1

Til medlem af Det Rådgivende Udvalg for Det Europæiske Kul- og Stålfællesskab for perioden fra den 22. oktober 1998 til den 11. oktober 2000 udnævnes:

KATEGORIEN FORBRUGERE OG FORHANDLERE

DANMARK

A. LADEFOGED.

Artikel 2

Denne afgørelse offentliggøres i De Europæiske Fællesskabers Tidende til underretning.

Udfærdiget i Luxembourg, den 22. oktober 1998.

På Rådets vegne

W. MOLTERER

Formand

(1) EFT C 330 af 28.10.1998, s. 5.
RÅDETS AFGØRELSE af 22. oktober 1998 om indgåelse af aftalen i form af brevveksling om midlertidig anvendelse af protokollen om fastsættelse for perioden 21. maj 1998 - 20. maj 2001 af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og Republikken Madagaskar om fiskeri ud for Madagaskar (98/615/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til aftalen mellem Det Europæiske Økonomiske Fællesskab og Republikken Madagaskar om fiskeri ud for Madagaskar (1), særlig artikel 14,

under henvisning til forslag fra Kommissionen, og

ud fra følgende betragtninger:

Fællesskabet og Republikken Madagaskar har i overensstemmelse med ovennævnte aftales artikel 14 ført forhandlinger for at fastsætte de ændringer eller tilføjelser, der skal foretages i aftalen ved udløbet af gyldighedsperioden for den protokol, der er knyttet til aftalen;

som resultat af disse forhandlinger blev der den 5. marts 1998 paraferet en ny protokol;

ifølge nævnte protokol har EF-fiskerne i perioden 21. maj 1998 - 20. maj 2001 visse fiskerimuligheder i de farvande, som hører under Republikken Madagaskars højhedsområde eller jurisdiktion;

for at undgå en afbrydelse af EF-fartøjernes fiskeriaktiviteter er det nødvendigt, at nævnte protokol godkendes hurtigst muligt; af denne grund har de to parter paraferet en aftale i form af brevveksling om midlertidig anvendelse af den paraferede protokol fra den dag, der følger efter udløbsdatoen for den gældende protokol;

aftalen i form af brevveksling bør godkendes med forbehold af en endelig afgørelse efter traktatens artikel 43;

fiskerimulighederne bør fordeles mellem medlemsstaterne på grundlag af den traditionelle fordeling af fiskerimulighederne i henhold til fiskeriaftalen -

TRUFFET FØLGENDE AFGØRELSE:

Artikel 1

Aftalen i form af brevveksling om midlertidig anvendelse af protokollen om fastsættelse for perioden 21. maj 1998 til 20. maj 2001 af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og Republikken Madagaskar om fiskeri ud for Madagaskar, godkendes herved på Fællesskabets vegne.

Teksten til aftalen i form af brevveksling og til protokollen er knyttet til denne afgørelse.

Artikel 2

De fiskerimuligheder, der er fastsat i protokollen, fordeles således mellem medlemsstaterne:

a) notfartøjer til tunfiskeri:

>TABELPOSITION>

b) langlinefartøjer med flydeline:

>TABELPOSITION>

Hvis licensansøgningerne fra disse medlemsstater ikke udtømmer de i protokollen fastsatte fiskerimuligheder, kan Kommissionen tage licensansøgninger fra andre medlemsstater i betragtning.

Artikel 3

Formanden for Rådet bemyndiges til at udpege de personer, der er beføjet til at undertegne aftalen med bindende virkning for Fællesskabet.

Udfærdiget i Luxembourg, den 22. oktober 1998.

På Rådets vegne

W. MOLTERER

Formand

(1) EFT L 73 af 18. 3. 1986, s. 26.
KOMMISSIONENS BESLUTNING af 27. oktober 1998 om tredje ændring af beslutning 95/109/EF om supplerende garantier vedrørende IBR for kvæg bestemt til medlemsstater eller regioner i medlemsstater, der er fri for sygdommen, så den kommer til at gælde for Italien (meddelt under nummer K(1998) 3237) (EØS-relevant tekst) (98/621/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), senest ændret ved direktiv 98/46/EF (2), særlig artikel 9, stk. 3, og

ud fra følgende betragtninger:

Der blev indledt et udryddelsesprogram for IBR i Bolzano (Italien) i 1991; dette program er blevet godkendt ved Kommissionens beslutning 98/580/EF (3) for en periode på tre år;

udryddelsesprogrammet er stadig under gennemførelse; programmet skulle gøre det muligt at udrydde IBR i Bolzano (Italien) i fremtiden;

ved Kommissionens beslutning 95/109/EF (4), senest ændret ved Kommissionens beslutning 98/548/EF (5), er der fastsat visse supplerende garantier vedrørende IBR for kvæg, som er bestemt for visse dele af EF's område; de i nævnte beslutning forudsete garantier kan også indrømmes for Bolzanos vedkommende;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 95/109/EF indsættes følgende linje:

>TABELPOSITION>

.

Artikel 2

Denne beslutning er rettet til medlemsstaterne.

Udfærdiget i Bruxelles, den 27. oktober 1998.

På Kommissionens vegne

Franz FISCHLER

Medlem af Kommissionen

(1) EFT 121 af 29. 7. 1964, s. 1977/64.

(2) EFT L 198 af 15. 7. 1998, s. 22.

(3) EFT L 279 af 16. 10. 1998, s. 49.

(4) EFT L 79 af 7. 4. 1995, s. 32.

(5) EFT L 263 af 26. 9. 1998, s. 35.
KOMMISSIONENS BESLUTNING af 27. oktober 1998 om indførsel af visse levende dyr og animalske produkter fra Zimbabwe og Falklandsøerne og om ændring af Rådets beslutning 79/542/EØF (meddelt under nummer K(1998) 3239) (EØS-relevant tekst) (98/622/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved direktiv 97/79/EF (2), særlig artikel 3, og

ud fra følgende betragtninger:

Ved Rådets beslutning 79/542/EØF (3), senest ændret ved Kommissionens beslutning 98/594/EF (4), blev der opstillet en liste over tredjelande, hvorfra medlemsstaterne tillader indførsel af kvæg, svin, enhovede dyr, får og geder samt fersk kød og kødprodukter;

ved EF-veterinærbesøg er det konstateret, at både Zimbabwe og Falklandsøerne er dækket af tilstrækkeligt velstrukturerede og velorganiserede veterinærtjenester;

Zimbabwe og Falklandsøerne bør føjes på listen over tredjelande, hvorfra medlemsstaterne tillader indførsel af kød af vildtlevende dyr;

Zimbabwe og Falklandsøerne bør føjes på listen over tredjelande, hvorfra medlemsstaterne tillader indførsel af levende dyr og okse- og fårekød;

beslutning 79/542/EØF bør ændres i overensstemmelse hermed;

de specifikke bestemmelser om dyresundhedsbetingelser og veterinærattester ved indførsel af kvæg, svin, enhovede dyr, får og geder samt fersk kød og kødprodukter skal fastlægges i andre beslutninger på grundlag af dyresundhedssituationen i det pågældende tredjeland;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Del 1 i bilaget til beslutning 79/542/EØF afløses af bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 27. oktober 1998.

På Kommissionens vegne

Franz FISCHLER

Medlem af Kommissionen

(1) EFT L 302 af 31. 12. 1972, s. 28.

(2) EFT L 24 af 30. 1. 1998, s. 31.

(3) EFT L 146 af 14. 6. 1979, s. 15.

(4) EFT L 286 af 23. 10. 1998, s. 53.

BILAG

»Indførslerne skal opfylde de krav, der gælder for dyresundhed og folkesundhed

>TABELPOSITION>

«
RÅDETS AFGØRELSE af 26. oktober 1998 om ændring af fælles holdning 96/635/FUSP vedrørende Burma/Myanmar (98/612/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.2, og

ud fra følgende betragtninger:

Gyldigheden af fælles holdning 96/635/FUSP af 28. oktober 1996, fastlagt af Rådet i henhold til artikel J.2 i traktaten om Den Europæiske Union, vedrørende Burma/Myanmar (1), ændret ved afgørelse 98/107/FUSP (2) og forlænget ved afgørelse 98/303/FUSP (3), udløber den 29. oktober 1998;

under hensyn til punkt 6 i fælles holdning 96/635/FUSP bør dennes gyldighed forlænges på ny;

de interne forhold i Burma forringes fortsat, aktive medlemmer af oppositionen, deriblandt valgte medlemmer af parlamentet, holdes fortsat fængslet, og de burmesiske myndigheder har ikke taget skridt i retning af demokrati og national forsoning;

under disse omstændigheder bør de restriktive foranstaltninger, der er truffet i medfør af fælles holdning 96/635/FUSP, skærpes -

TRUFFET FØLGENDE AFGØRELSE:

Artikel 1

Gyldigheden af fælles holdning 96/635/FUSP forlænges indtil den 29. april 1999.

Artikel 2

Nr. 5, litra b), i fælles holdning 96/635/FUSP affattes således:

»b) indfører Den Europæiske Union følgende supplerende foranstaltninger:

i) forbud mod udstedelse af indrejse- og transitvisum til højtstående medlemmer af Rådet for Fred og Udvikling (SPDC) og disses familier og til de burmesiske turistmyndigheder

ii) forbud mod udstedelse af indrejse- og transitvisum til højtstående medlemmer af de militære styrker eller sikkerhedsstyrkerne, der formulerer, iværksætter eller nyder godt af politikker, som hindrer Burmas/Myanmars overgang til demokrati, og disses familier

iii) suspension af højtstående personers (ministre og embedsmænd med rang af politiske direktører eller med højere rang) bilaterale regeringsbesøg i Burma/Myanmar.«

Artikel 3

Denne afgørelse offentliggøres i Tidende.

Udfærdiget i Luxembourg, den 26. oktober 1998.

På Rådets vegne

W. SCHÜSSEL

Formand

(1) EFT L 287 af 8. 11. 1996, s. 1.

(2) EFT L 32 af 6. 2. 1998, s. 13.

(3) EFT L 138 af 9. 5. 1998, s. 5.
RÅDETS AFGØRELSE af 26. oktober 1998 om ændring af fælles aktion 96/676/FUSP vedtaget af Rådet på grundlag af artikel J.3 i traktaten om Den Europæiske Union i forbindelse med udnævnelse af en særlig EU-udsending for fredsprocessen i Mellemøsten (98/608/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.3 og J.11, og

ud fra følgende betragtninger:

Rådet vedtog den 25. november 1996 fælles aktion 96/676/FUSP på grundlag af artikel J.3 i traktaten om Den Europæiske Union i forbindelse med udnævnelse af en særlig EU-udsending for fredsprocessen i Mellemøsten (1); denne fælles aktion blev forlænget ved Rådets afgørelse 97/475/FUSP af 22. juli 1997 (2) og udløber den 25. november 1998;

Rådet finder, at gyldigheden af den fælles aktion bør forlænges yderligere til den 31. december 1999, og at dens rækkevidde bør udvides til at omfatte sikkerhedsspørgsmål i overensstemmelse med erklæringen om samarbejde vedrørende sikkerhedsspørgsmål mellem Den Europæiske Union og Den Palæstinensiske Myndighed, der blev vedtaget af Rådet den 9. april 1998 med det formål at bistå palæstinenserne med at opfylde deres forpligtelser med hensyn til sikkerhed i medfør af Oslo-aftalerne -

TRUFFET FØLGENDE AFGØRELSE:

Artikel 1

Gyldigheden af fælles aktion 96/676/FUSP forlænges indtil den 31. december 1999.

Artikel 2

Følgende nye led tilføjes i artikel 2 i fælles aktion 96/676/FUSP:

»- at oprette et fælles samarbejde om sikkerhedsspørgsmål i Det Stående Sikkerhedsudvalg EU-Den Palæstinensiske Myndighed, der blev nedsat den 9. april 1998.«

Artikel 3

Til dækning af udgifterne i forbindelse med fælles aktion 96/676/FUSP som ændret ved artikel 1 og 2 afholdes der over De Europæiske Fællesskabers almindelige budget følgende supplerende beløb på

- 0,450 mio. ECU i regnskabsåret 1998

- 2,4 mio. ECU i regnskabsåret 1999.

Artikel 4

Denne afgørelse træder i kraft på datoen for vedtagelsen.

Artikel 5

Denne afgørelse offentliggøres i Tidende.

Udfærdiget i Luxembourg, den 26. oktober 1998.

På Rådets vegne

W. SCHÜSSEL

Formand

(1) EFT L 315 af 4. 12. 1996, s. 1.

(2) EFT L 205 af 31. 7. 1997, s. 1.